Още първата точка между двамата бе спечелена от Ноле с помощта на мрежата, но след доста дълго разиграване от бекхенд страните по диагонала. Първите два ретура на Димитров от форхенд (на първи сервис) му послужиха добре да влезе успешно в размени и той се облагодетелства от грешка на Джокович, но след това сбърка бекхенд-слайс и форхенд, за да изостане с 40-15. Форхенд-уинър на сърбина по правата му осигуриха спечелване на първия гейм.